
Acolada nr. 9 septembrie 2015 


Radu Gyr despre falsificarea istoriei literare la 
„acrobatul” G. Călinescu 


REZUMAT DE IDEI:0 
carte cât un sertar de 
dulap la vremea 
rinocerizării comuniste. 
Înregistrări publicate 
după 46 de ani. „Istoria 
literară e document sever” 
(Radu Gyr, 23 dec. 1969). 
Dezinformări şi falsuri 
călinesciene apreciate în 
1947 de un „academician” 
de umplutură, numit după 
desființarea Academiei 
Române. 


„Elefantiaza” ivită din incultura comunistă scotea a doua ediție 
a Istoriei lui G. Călinescu într-un format atât de mare încât nu 
a lăsat nici o îndoială asupra măsurii stupidității editorilor 
comunişti, depăşită poate doar în 2013 de editorul care a vrut 
să facă bani mulți (800.000 lei vechi pentru vol. Nae Ionescu şi 
discipolii săi în arhiva Securităţii: Mircea Vulcănescu, Ed. Eikon, 
Cluj, 2013) din mizeriile achetelor securiste publicând în 
condiţii grafice demne de cine ştie ce capodoperă a literaturii 
româneşti o selecție de 278 de notații din „Dosarele Alexandru 
Marcu şi alții”. Noua îndosariere sub numele lui Mircea 
Vulcănescu este probabil partea originală a publicării foilor 
scrise de anchetatori după schingiuirea filozofului Mircea 
Vulcănescu, legat cu lanţuri la picioare împreună cu italienistul 
Alexandru Marcu, ambii universitari fiind ucişi în temnițele 
numite de avocatul Petre Pandrea „universitățile valahe 
teohariste”, după numele ministrului de interne Teohari 
Georgescu. Fiindcă însuşi Pandrea absolvise asemenea 
„universităţi” în calitatea sa de apărător în procesul lui Nichifor 
Crainic. Fostul comunist Petre Pandrea consemnează că, „între 
14 aprilie 1948 şi 9 noiembrie 19952 a făcut temniţă politică 
NEJUDECAT şi NECONDAMNAT”, pe 9 martie 1955 fiind dat 
afară din avocatură ca să fie „lăsați de izbelişte, fără apărare şi 
fără sfat juridic față de autorități” călugării de la Mânăstirea 
Sihastru şi călugărițele de la Mânăstirea Vladimireşti, pe care 
intenționa să-i apere după abuziva lor arestare (Petre Pandrea, 
Călugărul alb). 

Monstruozitatea de a scoate în 1988 călinesciana Istorie a 
literaturii române de la origini până în prezent (ediţia I-a, în 
quarto, 1941) sub forma unui sertar de dulap (cu lungimea de 
35 cm şi lățimea de 25 cm) a divulgat la vremea terorii ideologice 
de stânga stilistica gândirii „monolit” neadmițând alte păreri 
decât părerea oficializată, „stilistică” perpetuată azi de 
administratorii Wikipediei.ro (vezi https://fr.scribd.com/doc/ 
171896306/IsabelaVasiliuScrabaWikipediaRo) prin sistematica 
îndepărtare din această enciclopedie on-line a textelor Isabelei 
Vasiliu-Scraba despre scriitorii români de talie universală precum 
Mircea Eliade, Vintilă Horia şi Cioran, dintre care doar ultimul 
n-a fost laureat de Academia Franceză, el refuzând sistematic 
toate premiile. 

Dacă părerea (înregistrată) a unui „absolvent” al „universităților 
teohariste” despre opera lui G. Călinescu, în care apare falsificat 
rolul revistei „Gândirea”, ar fi putut să fie publicată în timpul 
democraţiei populare şi nu abia în 2015 (prin postarea ei pe 
youtube), poate că nu s-ar fi ajuns în 1988 la gigantismul 
deplasat al volumului călinescian. 

Referindu-se la abaterile lui G. Călinescu de la rigoarea istoriei 
literare prin „mistificarea relatărilor, falsificarea datelor şi prin 
afirmaţii gratuite” din Compendiul apărut într-o a patra ediţie 
în 1968 (la Editura pentru literatură) dar şi din prima ediție a 
Istoriei... călinesciene, fostul universitar Radu Gyr (cândva 
asistent al profesorului Mihail Dragomirescu) spusese în 1969 
că unui critic, luând în consideraţie „fondul său intelectual /.../ 
i se pot îngădui unele preferințe, unele erori, unele tăgade”, 
putându-i-se trece cu vederea chiar „injustiții, greşeli şi 
complezenţe critice” izvorâte din subiectivism. Ceea ce însă 
devine de neiertat este „falsificarea relatărilor şi afirmaţiile 
gratuite” (Radu Gyr, înregistrare din 23 decembrie 1969 postată 
pe 8 mai 2015). 

Abaterile de la adevăr nu sunt permise de însăşi rigoarea 
ştiinţifică pe care trebuie să o dovedească istoria literară, ştiinţă 
bazată pe informaţii precise: „Istoria literară e document sever, 
e informaţie precisă” spunea poetul Radu Gyr, înregistrat ( 
când Nichifor Crainic era sărbătorit cu ocazia împlinirii vârstei 
de 80 de ani, însoţită de părăsirea redacției revistei „Glasul 
Patriei”, destinată românilor din exil. Pentru ca ei să vadă că 
niciunuia dintre cei doi mari poeţi ai temniţelor comuniste nu- 
i fusese ridicat dreptul de semnătură (Există însă o observaţie 
a lui Noica înregistrată prin pereţii camerei sale, conform căreia 
românilor din țară le era interzis accesul la „Glasul patriei”, 
revistă tipărită în Berlinul de est). 

Scriind uneori la „Glasul Patriei” (precum la anchetele din 
temnița comunistă) în termeni „dictați de securişti” întru 
delectarea rinocerizaților din secolul XXI, Radu Gyr (1905- 


1975) a dovedit pe 23 decembrie 1969 că este mai liber decât 
mulți dintre cei patruzeci de invitaţi la acea masă festivă la 
care profesorul D. Stăniloae ( avusese neinspirata idee de a 
lăuda contribuţia la „Glasul Patriei” a fostului academician 
Crainic, reprimit în Academie după căderea regimului comunist 
declarat de însuşi statul român drept „regim criminal”. 
Soljenițân avansase ca număr de victime ale comunismului 
sovietic 65 de milioane, Gorbaciov le-a micşorat la 40, în timp 
ce St. Courtois, coordonatorul Cărţii negre, mărturisea 
următoarele: „Vous n'imaginez pas le travail acharne€ qui m'a 
cout6, meme les 20 millions, pour les faire accepter par mes 
collaborateurs, tous, comme moi, anciens admirateurs de 
URSS” (vezi dr. Florin Mătrescu, Holocaustul roşu, Ed. Irecson, 
Bucureşti, 1430pg.). 

După ce văzuse „Rinocerii” lui Eugen Ionescu, - scriitor prețuit 
de elita academică franceză care, ca şi în cazul onorării lui 
Mircea Eliade, se poate spune că s-a făcut vinovată 
RETROACTIV (3) de „cultul persoanelor condamnate”, Victor 
Felea a notat în jurnalul său că „alături de sclavia economică, 
rinocerizarea e unul din flagelele cumplite şi permanente pe 
care omul e nevoit să le suporte. Rinocerizarea e perfect valabilă 
peste tot unde se face politică şi se propagă vreo ideologie” 
(Victor Felea, Jurnal, 13 sept. 1964). 

În contrast cu teologul Stăniloae - având „căluş la gură” după 
închisoarea comunistă făcută în zisul lot al „Rugului Aprins”, 
poetul Radu Gyr îndrăznise la Restaurantul Bucur să 
mărturisească adevărul (ţinând de istoria literară) despre 
„Sândirism”, adică despre „exacta poziţie îndrumătoare a lui 
Nichifor Crainic în rolul lui de conducător al revistei Gândirea” 
(Radu Gyr, într-o postare pe youtube din 8 mai 2015), „cea mai 
de seamă revistă în literele româneşti”, cum o desemnase 
Vintilă Horia (, întâiul scriitor străin laureat al Premiului 
Goncourt decernat, de ex., şi scriitorului francez Marcel Proust. 
Primul lucru pe care în 1969 Radu Gyr ţine (indirect) să-l 
sublinieze este diferența dintre o redacție de ziar comunist, 
scris „cu porţile închise” de oameni „rinocerizați” prin aliniere 
forțată la o ideologie comună, şi redacția revistei „Gândirea” 
cunoscută în urmă cu 45 de ani, aşa cum a fost ea tot timpul, cu 
porțile larg deschise scriitorilor marcanți ai vremii şi tinerilor 
de valoare, unicul criteriu după care se ghida conducătorul 
revistei fiind talentul, „indiferent de crezuri” (Radu Gyr, https:/ 
Îwww.youtube.com/watch?v=KgjDVr]kcfY ). 

Apoi observă lipsa de probitate a istoricului literar G. Călinescu 
(pe care nu-l numeşte explicit) în definirea tradiționalismului, 
care pentru Nichifor Crainic ar indica „specificul de conținut al 
etnicității noastre” (R.G.), ilustrat prin modalităţi diferite de 
variatele condeie din paginile revistei „Gândirea”, unde semnau 
poeţii Ion Pillat, Lucian Blaga, Tudor Arghezi, lon Minulescu, 
Ion Barbu, lon Marin Sadoveanu, Cicerone Teodorescu, N. 
Crevedia, Al.0. Teodoreanu, Alexandru Philippide, Aron Cotruş 
şi prozatorii Cezar Petrescu, Gib Mihăescu, Oscar W. Cizek, 
Victor Papilian etc. 

Un act de probitate istorică şi filozofică ar necesita şi restabilirea 
adevărului cu privire la publicistica directorului „Gândirii”, 
acuzat că ar fi fost un „mistic obscurantist”. La prima sa 
anchetare, după ce inițial negase, poetul V. Voiculescu este 
silit (prin cunoscutele mijloace din temniţele comuniste, vezi 
Isabela Vasiliu-Scraba, Mircea Ciobanu - poet la vremea lui 
Ahab, http://www.scribd.com/doc/235392333/ 
Isabela VasiliuScrabaMirceaCiobanuPrinMarianPopa ) să 
„recunoască” faptul că „misticismul este totuna cu 
legionarismul”. 

Pe 23 decembrie 1969, Radu Gyr, în loc să-l taxeze şi el de 
„mistic” pe Nichifor Crainic, vorbeşte cu deplină veridicitate 
despre interesul directorului „Gândirii” pentru substratul 
metafizic din literatura populară şi din literatura cultă. Eseistul 
şi poetul Nichifor Crainic ar fi fost — în opinia lui Gyr — interesat 
de reîmprospătarea şi îmbogățirea conţinutului creaţiilor culte 
prin tradiția metafizică pe care o ilustrează poezia populară sau 
iconografia noastră religioasă. Într-o altă înregistrare neieşită 
la lumină aproape jumătate de secol, însuşi teologul Nichifor 
Crainic (avându-l pe Benedict Ghiuş drept asistent la catedra 
sa de mistică) îi explicase poetului Pan Vizirescu că el nu a fost 
mistic, întrucât mistica implică o asceză şi o disciplină pe care 
împrejurările vieţii şi firea lui nu i-au permis să le practice 
(https://www.youtube.com/watch?v= xVTDPNxD88 ). 

Radu Gyr restabileşte şi adevărul privitor la eseistica şi filozofia 
publicată de academicianul Crainic în prestigioasa revistă 
„Gândirea”, rezultat al unor interferenţe de curente şi idei din 
cele mai variate, după diversitatea de opinii a unor autori 
precum: Lucian Blaga, N. Herescu, Vianu, Ion Petrovici, Bazil 
Munteanu, Alexandru Busuioceanu, Brucăr, D. Stăniloae, 
Alexandru Gregorian, V. Voiculescu, P.P. Ionescu, Ovidiu 
Papadima, Dan Botta, Vasile Băncilă etc. După 1990, când au 
vrut să nege existența filozofiei româneşti în general şi a Şcolii 
trăiriste în particular, rinocerizații materialismului dialectic au 
repetat unii după alţii că în interbelic n-ar fi existat „un spațiu 
public al schimbului de idei” (din vol. Despre idei şi blocaje, 


DN 


1997; pentru dezambiguizarea acestei false nelinişti a se citi 
textul lui Mircea Vulcănescu despre filozofia românească, amplu 
studiu ce fusese inițial o conferință radiofonică). 

Pe 23 decembrie 1969, cu lipsa lui de talent oratoric suplinită 
de o inspiraţie de zile mari, poetul Radu Gyr nu uită să puncteze 
momentul 1969 de repunere în „spaţiul” istoriei filozofiei 
româneşti a două nume care fuseseră interzise: Lucian Blaga 
şi Mircea Eliade %. Deşi Trilogiei Cunoaşterii încă nu-i fusese 
suprimată interdicția de re-editare, Gyr menţionează Eonul 
Dogmatic şi ideile blagiene referitoare la „misterul 
transcendenţei”, precum şi filozofia mitului din eseistica lui 
Eliade sau teoria timpului din scrierile ştiinţifice ale „celui mai 
mare istoric al religiilor din secolul XX”, scrieri care urmau să 
fie admise (cu greu) prin librăriile comuniste abia după moartea 
lui Gyr, pentru ca, după 1990, să fie puse la zid pe criterii extra- 
culturale (vezi Isabela Vasiliu-Scraba, Eliade şi detractorii săi ). 
În Istoria literaturii... capitolul în care este prezentat Nichifor 
Crainic poartă titlul „ortodoxiştii”. Dornic a-şi face un capital 
politic (% prin critica „ortodoxismului”, G. Călinescu reduce 
până la caricatural idei ale „ortodoxiştilor” Lucian Blaga (bătut 
de Securitate la vremea când devenise candidat la Premiul 
Nobel la propunerea profesorului suedez Alf Lombard şi a 
profesorului universitar Bazil Munteanu de la Paris) şi V. 
Voiculescu (arestat pe 5 august 1958 la 74 de ani şi decedat 
după eliberarea din temniță, de unde a ieşit pe patul morții, 
într-o agonie ce i-a prelungit durerile şi suferința vreme de 
aproape un an. Pe 26 aprilie 1963, înainte de a-şi da duhul, 
poetul V. Voiculescu a spus: „Ionică, eu mor! M-AU OMORÂT! 
Ai grijă că sunt mai perverşi decât crezi tu”, apud. Radu 
Voiculescu, Vasile Voiculescu - anii de detenție, Buzău, 1993, 
precum şi Florentin Popescu, Viaţa lui Vasile Voiculescu, Ed. 
Vestala, Bucureşti, 2008). Călinescu mai prezintă poezia lui 
Paul Sterian şi a lui Sandu Tudor (închişi împreună cu Vasile 
Voiculescu în lotul botezat al „Rugului aprins”, ultimul fiind 
martir la Aiud, omorât cu ranga de un gardian după ce a fost 
ținut cu lanţuri la picioare pe toată perioada detenţiei de după 
arestarea sa la Gara de Nord), criticul neuitând a se răfui şi cu 
faimosul filozof Mircea Vulcănescu (schingiuit când era bolnav 
de pleurezie şi expus la frig până şi-a dat duhul în temnița 
Aiudului, apud. Titus Bărbulescu). Precizăm că informaţiile 
legate de detenţiile politice au fost „uitate” la a doua editare 
- cu revizuiri şi completări -, deşi ele țineau de biografia 
fiecărui „ortodoxist” menţionat de G. Călinescu, critic 
organizându-şi materialul după „criteriul biografic” (apud. 
Marian Popa, Dicţionar de literatură română contemporană, 
Bucureşti, 1977, p. 134). 

Mihai Roller a folosit în 1947 opiniile lui G. Călinescu despre 
„ortodoxişti” din Istoria literaturii române de Ia origini până în 
prezent reluate în Compendiul publicat în 1945, 1946 şi 1947. 
Pentru „academicianul” de umplutură (de după desființarea 
adevăratei Academii prin îndepărtarea lui Lucian Blaga, a lui 
Nichifor Crainic şi atâtor alți creatori români) „gândirismul” ar 
fi fost o „mişcare mistică decadentă din jurul revistei Gândirea, 
degenerată în legionarism” (M. Roller, Istoria României, 1947, 
fi 7 7 

Pe la începutul anului 1942, Lucian Blaga îi descria Anişoarei 
Odeanu caracteristicile poeziei româneşti din epoca revistei 
„Gândirea”, precizând că „buruiana metafizică lipsea poeziei 
moderne. Lipsea şi o formă albă care să trădeze o duminică 
psihică — sau, poate, un pisc alpin”. După opinia profesorului 
Blaga de la Universitatea clujană aflată în refugiu sibian, Bacovia, 
„straniu ca o eşarfă de înmormântare” s-ar fi „autostrivit sub 
coroane de plumb”, iar Barbu ar fi „geometrizat idei cu finețe 
de iconar bizantin”, în timp ce Crainic şi Ion Pillat „încercau să 
legitimeze cu fior pastelat un Ierusalim românesc” (Anişoara 
Odeanu, O dimineață cu Lucian Blaga, în rev. „Vatra”, 25 mai 
1942). 

Către finalul alocuţiunii sale din 1969 începută cu restabilirea 
adevăratului sens al tradiționalismului gândirist, Radu Gyr — 
poet premiat de Academie înainte de ciuntirea țării (de Basarabia 
şi Bucovina de nord din „vara apocaliptică a anului 1940", apud. 
L. Blaga), - observa cu justeţe că „tradiția” promovată de 
directorul „Gândirii” a marcat la vremea de glorie a culturii 
româneşti (răsfrânte de paginile revistei) altceva decât cele 
repetate după 23 august 1944 din ranchiună personală sau în 
scop de bagatelizare. La „gândiristul” Nichifor Crainic 
tradițională devenise o „selecțiune severă a valorilor” , adică 
respingerea imposturii (caracteristică selecției inverse din 
revistele comuniste) şi, mai ales, refuzul acrobaţiei de idei (în 
genul „acrobaţiei” lui G. Călinescu la mistificarea relatărilor 
despre revista „Gândirea” din Istoria... sa). 


Isabela VASILIU-SCRABA 


1- Printr-un email din 26 mai 2015 am fost informată că Înregistarea 
lui Radu Gyr la Restaurantul Bucur a fost făcută de ginerele lui Nichifor 


(Continuare în pag. 18) 

„Un surogat al increatului” 


3.4 
A. E. : „Ce e chestia asta cu 
provincia şi centrul, în aprecierea 
scriitorilor? A te afla în centru înseamnă, 
în fapt, atît doar atît: a marca centrul 
panoului de tragere”. 
D.4 
A.E.: „Cunosc un autor care scrie 
dumnezeieşte despre condiţia poeziei, dar ale 
cărui versuri sînt de tot modeste. Mă duce 
gîndul, scuză-mi comparaţia, la ejacularea ante- 
portas”. 
x 
Asemenea poeziei, inteligenţa n-ar 
putea fi trasă într-o definiție satisfăcătoare. A 
încerca să le pui amîndurora stavile 
conceptuale e ca şi cum ai încerca să prinzi 
văzduhul într-o capcană de prins animalele. 
X 
„Există prostii bine îmbrăcate la fel 
cum întîlneşti proşti foarte bine îmbrăcați” 
(Chamfort). 
X 
Mai întîi înveți precumpănitor din 
calităţile celorlalți, apoi din slăbiciunile lor. 
Resignat, simțul critic te îndeamnă să 
consideri că, mai important decît să ştii ce să 
faci, e să ştii ce nu trebuie să faci. 
X 
Lucruri care se pierd fiindcă nu le 
găseşti. Lucruri care se pierd fiindcă le 
găseşti. 
X 
„În fragmentele păstrate de 
Athenarios apar doar trei feluri de carne: de 
iepure, de boboc de gîscă, la care adaugă 
uterul de scroafă. Iepurele era adesea vînat 
de locuitorii din Atica, dacă e să-l credem pe 
Xenofon în tratatul lui cinegetic, şi nu era un 
animal de sacrificiu, astfel că putea fi procurat 
şi pregătit după voia fiecăruia. Cea mai bună 
modalitate de pregătire, în opinia lui 
Archestratis, era un monument de simplitate: 
«există multe feluri şi multe păreri cu privire 
la felul în care trebuie gătit iepurele. Cel mai 
bun este, fără îndoială, acesta: friptura la 
frigare, presărată doar cu sare, se scoate de 
pe țepuşă şi se serveşte fierbinte fiecărui 
comesean în timp ce bea vinul: o serveşti cât 
mai e încă o idee în sînge. Nu te nelinişti dacă 
vezi că din carne mai picură sucul — ichor — 
mănîncă cu poftă» (fr. 57 Olson-Sens -— 
Athenarios 9, 399 d-e) Pasajul e exemplar nu 
numai pentru simplitatea aproape austeră a 
modului de preparare, ci şi pentru orizontul 
eroic pe care îl sugerează: în tradiția 
mitologică, zeii, care se hrănesc cu nectar şi 
ambrozie, nu au în vene sînge, ca muritorii, ci 
o umoare divină numită ichor. Or, la 
Archestratos, iepurele e creditat cu acest 
miraculos lichid vital, pe care Iliada sau 
Odysseia îl rezervă doar zeilor” (Zoe Petre). 
X 
A. E.: „De la o vreme îţi trebuie un 
nas fin pentru mirosurile puternice, primitive. 
Pentru cele subtile îți ajunge o olfacţie 
obişnuită”. 
D.4 
La urma urmei inspirația reprezintă 
o modalitate de economie a trăirii. Timpul şi 
spaţiul, de-atîtea ori lîncede, disipate, se 
concentrează în formațiuni simbolice, în 
cristale expresive. 
X 
Desprinzi de pe lucruri coaja lor 
arzătoare. Aceasta e poezia. Adîncul lor ultim 
rămîne, fireşte, numenal. Dar coaja ar fi 
inconceptibilă fără ființarea acestui adînc. 
x 
„Cînd nu am conştiinţă de sine 
trăiesc o viață animalică; cînd am conştiinţă 
de sine şi fac ce hotărăsc cu sufletul, trăiesc o 
viață omenească; cînd însă am conştiinţa vieții 
altor făpturi, iubindu-le, trăiesc o viață 
dumnezeiască” (Tolstoi). 
X 
Călcîiul lui Ahile pe care-l prezintă 
calitatea: aspirația pentru cantitate, care, 
frecvent, nu se opreşte unde s-ar cuveni. 
X 
Visezi între lucrurile care te visează. 
Adică fac posibilă impersonalizarea 


x 
Curiozitatea copilului diferă 
considerabil de curiozitatea adultului. Pe cînd 
cea dintîi vrea cu inocenţă să se integreze în 
lume, a doua vrea o confruntare cu lumea. Miza, 
fie şi subiacentă, a acestei curiozități: dorința 
de-a o lua în posesie. Pragmatismul ei dilatat 
pînă la halucinație, legat de cinismul autorității 
instinctuale. 
x 
„Înţeleasă ca text plin de 
virtualitatea simțirii, rugăciunea reflectă şi ea 
paradoxul pe care-l reprezintă raportul între 
Hristos şi preot. Ea e a omului şi în acelaşi 
timp e lucrarea lui Dumnezeu, sau a lui Hristos 
în om, deci şi în comunitatea credincioşilor. 
Amîndouă acestea se spun de către preot în 
rugăciunea antifonului al treilea: «Cela ce ne- 
ai dăruit nouă aceste rugăciuni obşteşti, 
primeşte cererile cele de folos ale robilor tăi». 
Duhul e darul lui Dumnezeu, dar prin El ne 
rugăm şi noi înşine (Rom., 8,26). Credinciosul 
face deosebirea că el este cel care are nevoie 
de bunurile pe care le cere de la milostivul şi 
atotputernicul Dumnezeu, dar că în acelaşi 
timp în rugăciunea lui e puterea lui Dumnezeu. 
În rugăciune, credinciosul tinde spre liman, 
spre bunurile pe care le cere, dar în acelaşi 
timp ea e limanul spre care tinde şi reprezintă 
posesia bunurilor ce le cere. (...) prin 
rugăciune e binecuvîntat şi slăvit Dumnezeu; 
dar tot prin ea e binecuvîntat şi slăvit de 
Dumnezeu cel ce-L binecuvîntează şi-L slăveşte 
pe El” (Rugăciunea amvonului). (...) 
Rugăciunea este o stare de interioritate 
reciprocă între cel ce se roagă şi Dumnezeu” 
(Dumitru Stăniloae). 
x 
Există un confort al inconfortului. 
Relativ măruntele decepţii, contrarietăți, 
frustrări se adiţionează, formînd o platoşă care 
te apără cotidian de marile decepţii, 
contrarietăți, frustrări. Răul mic te ajută să 
înfrunți un Rău mare. Nu se cuvine, aşadar, 
celui la scară redusă un prinos de recunoştinţă? 
x 
„Intelectualul se va consola nu 
contează cu ce pentru că acest nu contează cu 
ce poate fi redus la o idee excepțională” 
(Robert Musil). 
e 
Caută fără sfială calităţile defectelor, 
forța slăbiciunilor, avantajele insucceselor. Ele 
te pot apropia de tine însuţi. Pot ţine în şah 
impulsurile nesăbuite. Te domptează, făcîndu- 
te mai rezonabil în raporturile cu ceea ce ţi-a 
fost dat a fi. 
e 
La cele şapte păcate capitale 
indicate de către Biserica creştină (mîndria, 
iubirea de arginţi, desfriînarea, invidia, 
îmbuibarea, mînia şi lenea), Biserica catolică 
a adăugat alte şapte mari păcate, înfățişîndu- 
le în ziarul Vaticanului, L” Osservatore, în 
martie 2008: distrugerea mediului 
înconjurător, experimente ştiinţifice a căror 
natură morală este discutabilă, manipulări 
genetice care duc la alterarea ADN-ului, 
consumul sau traficul de droguri, injustiția 
socială care duce la sărăcie, avortul, pedofilia. 
x 
Supraviețuirea: o disciplină a 
amînării. 
x 
Sensibilitatea, „veritabila forță 
motrice a inteligenței” (Valery). De ce sîntem 
dispuşi a o pune sub semnul unui minorat, a o 
trata cu suspiciune? Dintr-o gelozie a unei 
inteligențe ea însăşi discutabile? Precum a 
unei femei împotriva altei femei... 
x 
A. E.: „Cum să zic? Neaşteptate 
aserțiuni sub condeiul unui eseist precum 
Livius Ciocârlie” : «... scriitorul tînjeşte după 
nemurire. lar ca să scrie cît mai bine, cu cît 
mai multe şanse de „nemurire”, are interesul 
să fie cît mai risipit, nu unitar». Să fie cumva 
vorba aici de un dar grecesc oferit scriitorilor? 
e 
Lapidaritatea conţine un dublu resort 
pozitiv. Cel al nespusului în care poate rezona 
armonios. Dar şi cel al suprimării, al tăieturii 
cu iz sacrificial în carnaţia verbului pe care şi- 
o asumă. 


x 
„Sîntem vegheaţi de Abisuri, din 
toate părțile. Dar şi noi trebuie să le veghem 
deoarece, la rîndul lor, depind şi ele de noi” 
(Monseniorul Ghika). 
X 
Neîndoios, viața intelectuală conține 
un mecanism al rezervei. Ai totdeauna senzația 
că mai urmează ceva, că trebuie să mai adaugi 
ceva. O înfrigurată incapacitate a finalului. 
X 
Nuanţa de duritate pe care o pot 
căpăta anumite lucruri exprimate clar. 
Cruzimea exactității față cu caritatea divagaţiei. 
x 
Nu poţi face două lucruri în acelaşi 
timp. Poţi face în schimb trei lucruri ş.a.m.d. 
Miracolul detaşării prin multiplicitate. 
x 
Ceea ce reprezintă o joacă la vîrstele 
începutului, devine cu timpul grav. Dar ceea 
ce era grav la acele vîrste, nu devine nicicînd 
o joacă. 
X 
„Conversaţie liniştită, retractilă, cu 
domnişoara Taussig în antractul la Spiritul 
pămîntului, la galerie. Pentru a putea ajunge 
la o conversaţie reuşită trebuie să strecori mîna 
mai profund, mai uşoară, mai molatecă parcă 
pe sub obiectul discuţiei şi atunci îl ridici la 
vedere surprinzător de uşor. Altminteri ţi se 
îndoaie degetele şi nu te mai gîndeşti decît la 
durerea pe care o simţi” (Kafka). 
X 
Indiferenţa: o tristețe de care nu-ţi 
dai seama. 
X 
Să fie adevărat ce spunea Kafka în 
legătură cu destinul cărților? Că autorul trebuie 
să părăsească această lume sublunară pentru 
ca scrierile sale să aibă parte de o viață 
veritabilă, să nu mai suporte înrîurirea 
persoanei sale pentru a dobîndi un destin 
propriu? S-ar putea justifica o atare opinie 
referindu-ne la relația, atît de solicitată, dintre 
creaţie şi viață? Cîtă vreme trăieşte, autorul 
poate aşeza asupra producţiei sale balastul 
unui existenţial care n-a fost incorporat creației. 
Un şir de trăsături temperamentale şi 
comportamentale, de natură a-i deruta recepţia. 
Postum însă, opera are a face exclusiv cu 
existențialul absorbit de ficțiune. Ca-ntr-o 
oglindă în care se răsfrînge doar chipul său, 
neînsoțit de cel al artistului, păpuşar ieşit di 
rol. 


x 

Uneori un pic de ingredient ginic 
face înțelepciunea comestibilă. Merge 
cînd ai senzaţia de saţietate. 

bd 

A.E.: „Îţi trebuie o inimă 
pentru a simpatiza o persoană care co 
stîngăcii şi să fii hain spre a o osîndi pe 


te de el” (Baudelaire). 
x 
Nu sînt suficient de rezistă 
marile certitudini, dacă nu se sprijină pe il 
cum vița de vie pe araci. 
X 
Nici un vis nu e cu adevărat 
satisfăcător decît atunci cînd trece dincolo de 
marginile sale, revărsîndu-se uşor, cu decenţă, 
într-un real căruia îi este cu desăvirşire 
indiferent. Dacă realul i se dovedeşte ostil, 
visul aşteaptă un alt prilej. Pînă atunci se poate 
schimba pînă la nerecunoaştere, aşa cum un 
vierme devine crisalidă şi fluture, rămînînd 
aceeaşi ființă. 


x 

„Fără o bună doză de monotonie, 
jurnalul se transformă în ziaristică de senzație. 
Monotonia este doar aparentă, un timpan 
foarte fin distinge nuanțele, ochiul mult 
exersat vede schimbările de culoare. Materia 
se îngroaşă şi se subțiază şi plăcerea cititorului 
constă în urmărirea acestor fine succesiuni. 
Este făcut, ca şi versul, pentru lectura tăcută, 
în singurătate” (Radu Petrescu). 


Gheorghe GRIGURCU 


Kazantzakis sau constelația 
neliniştii 

eveniment al zilei creştea, se lărgea, se 
răspândea în timp şi în spațiu, făcându-se una 
cu marile civilizații dispărute, civilizațiile se 
uneau cu soarta pământului, iar pământul se 
identifica cu destinul universului întreg... 
Timpul îşi aflase în sufletul meu adevăratul 
înțeles: văduva murise cu mii de ani în urmă, 
pe vremea civilizațiilor egeene, iar tinerele 
de la Cnossos, cu părul inelat, au murit toate 
în această dimineaţă, pe malul mării care 
zâmbea. “ 5 

Scriind Raport către EI Greco, autorul 
evocă timpul petrecut cu Zorbas, pe malul 
cretan, „dansul şi chiotul lui în miez de 
noapte”, chemându-l să se smulgă „din raiul 
plăcut al prudenţei”: „Amintiri nedesluşite, 
bucurii şi tristeți cufundate în uitare, râsete şi 
poveşti prindeau iar viaţă. Zilele petrecute 
împreună zburau pe dinaintea mea ca nişte 
porumbei albi uguind voioşi. Amintirile se află 
mai presus de adevăr şi mult mai presus de 
născocire. Zorbas se metamorfoza treptat şi 
se prefăcea în legendă.” * 

În finalul Raportului către EI Greco, viața 
sa îi apare „o fulgerare de o clipă”, aidoma 
visului din noaptea în care a dormit la Toledo, 
când somnul devenise „o corabie cu trei 
catarge” ancorând în Megalo Kastro şi 
readucându-i pe cei doi prieteni, Nikos şi 
Domenicos, pe țărmul cretan din vremea 
tinereţii lor nemuritoare: „O viață a trecut de 
atunci: părul negru a albit, tâmplele s-au 
adâncit, ochii s-au stins. Arcul a zbârnâit în 
mâinile lui Dumnezeu? În mâinile demonului? 
Nu am putut niciodată să-i deosebesc. Dar eram 
fericit să simt o forţă mult mai mare şi mai 
pură decât a mea, o forță care îmi potrivea 
săgeata şi trăgea la țintă... Toată viața am fost 
un arc în mâini nesățioase, nemiloase... Să se 
rupă!, strigam eu de fiecare dată.” 

Toate scrierile lui Kazantzakis alcătuiesc 
un patrimoniu autobiografic care nu poate 
scăpa cititorului, ca şi cum totul ar fi existat 
într-o „preistorie” personală, autorul făcând 
un fel de analiză a conştiinţei preconizată de 
filosofii stoici, de creştinism, într-o 


reprezentare de sine exaltată şi dramatică, 
marcând drumul său „printre oameni, patimi 
şi idei.” 


1 Nikos Kazantzaki, Toda-Raba, (roman scris în 

Kazantzakis apare fără « s » final. ) 

Radu Gyr 


Crainic, inginerul Alexandru Cojan. Din volumul îngrijit de 
Alexandru Condeescu am aflat că ginerele fostului director al 
„Gândirii” a fost închis în comunism în perioada 1951-1955 
exact pentru vina de a fi deținut manuscrisele lui Crainic. 
2-La vremea când - prin eforturile faimosului stareț de la 
Mănăstirea Sâmbăta, — se tipărea prima jumătate a Filocaliei, 
teologul sibian Stăniloae devenea urmaş (în 1947) al profesorului 
universitar Nichifor Crainic la catedra de mistică a Facultăţii 
de Teologie din Bucureşti. Profesorul Stăniloae a fost arestat în 
1958 în aşa numitul grup al „Rugului Aprins. 
3-După principiul de bază al injustiţiei comuniste, legea 
penală pedepseste RETROACTIV fapte care, la data săvârşirii 
lor, nu erau considerate ca infractiuni. 
+-vezi Reîntâlnirea cu Nichitor Crainic, în vol.: Vintilă 
Horia, Suflete cu umbră pe pământ, Bucureşti, Ed. Jurnalul 
Literar, 2004, pp.30-36. 
5-vezi Isabela Vasiliu-Scraba, Eliade şi detractorii lui, sau, 
Răfuiala oamenilor de rând cu omul superior, https:// 
isabelavs2.wordpress.com/mircea-eliade/isabelavs- 
eliadedetractori4/ . 
$ De la eruditul istoric literar Marian Popa aflăm că G. 
Călinescu a fost deputat de la primele „alegeri” din 1946 şi până 
la moarte (vezi M. Popa, Dicţionar de literatură română 


contemporană, Bucureşti, 1977, p. 130). 


